কোনও ট্রেনিং নেই, অভিজ্ঞতাও নেই। স্রেফ মনের তাগিদে ঝাঁপিয়ে পড়েছিলেন ওরা, জীবন বাঁচানোর লড়াইয়ে। বিবেকানন্দ উড়ালপুলের দুর্ঘটনা, কয়েক মুহুর্তে বদলে দিয়েছে ওদের জীবনটাও। কীভাবে, কী করে সাহায্য করা যায়! দিনরাত এক করে সেই চেষ্টাই করে যাচ্ছেন স্থানীয়দের অনেকেই।
 ওয়েব ডেস্ক: কোনও ট্রেনিং নেই, অভিজ্ঞতাও নেই। স্রেফ মনের তাগিদে ঝাঁপিয়ে পড়েছিলেন ওরা, জীবন বাঁচানোর লড়াইয়ে। বিবেকানন্দ উড়ালপুলের দুর্ঘটনা, কয়েক মুহুর্তে বদলে দিয়েছে ওদের জীবনটাও। কীভাবে, কী করে সাহায্য করা যায়! দিনরাত এক করে সেই চেষ্টাই করে যাচ্ছেন স্থানীয়দের অনেকেই। কেউ জল চেয়েছেন, তখনও এরাই সাহায্যের হাত বাড়িয়েছেন। কংক্রিটের বোঝার তলায় চাপা পড়ে থাকা মানুষের পাশেও দাঁড়িয়েছিলেন এরাই। নাওয়া-খাওয়া, ঘুম হল কিনা, কোনও ভ্রূক্ষেপ নেই। কেউ উদ্ধার কাজ করতে গিয়ে জখমও হয়েছেন। তাতেও থামার প্রশ্ন নেই। দুর্ঘটনার পর থেকে একটানা সেখানেই ব্যস্ত এমন স্থানীয় বহু যুবক। ভারী কংক্রিটের ধ্বংসস্তুপের ফাঁকে কোথাও যদি জীবিত কাউকে খুঁজে পাওয়া যায়, তাই বা কম কী? পুলিস-সেনা জওয়ানদের সঙ্গে কাঁধে কাঁধ মিলিয়ে লড়াইয়ে সামিল এরাও। নাম কেনার ধার ধারেন না এরা। শুধু একটাই চেষ্টা, যদি কোনও কাজে আসা যায়।